b"\n_START_ARTICLE_\nC\xc4\x93sis\n_START_SECTION_\nHist\xc3\xb2ria\n_START_PARAGRAPH_\nLa distribuci\xc3\xb3 de la vila es va portar a terme a la segona meitat del segle XIII. El centre de la poblaci\xc3\xb3 era el mercat i una esgl\xc3\xa9sia. El centre residencial era el castell de pedra de l'Orde Livoni\xc3\xa0 amb les seves tres torres fortificades. La vila estava envoltada per una muralla dolomita amb vuit torres i cinc portes. Els fragments de les construccions medievals, incloent l'esgl\xc3\xa9sia de sant Joan Baptista (1281-1284), les ru\xc3\xafnes del castell de l'Orde, el castell de C\xc4\x93sis i les muralles, encara poden veure's als carrers de Va\xc4\xbc\xc5\x86u i Palasta de la ciutat. _NEWLINE_A m\xc3\xa9s a m\xc3\xa9s de la xarxa d'antigues carreteres el tra\xc3\xa7ament dels edificis tamb\xc3\xa9 ha sobreviscut des de l'Edat mitjana, encara que molts dels edificis han desaparegut -l'\xc3\xbaltim destru\xc3\xaft el 1748-. Entre els n\xc3\xbameros 16 al 25 del carrer  R\xc4\xabgas poden veure's edificis del segle XVIII mentre que les cases vuitcentistes es troben entre el 15 i el 47. A la segona meitat del segle XIX, la construcci\xc3\xb3 de la carretera Riga-Pskov (1868) i la l\xc3\xadnia f\xc3\xa8rria Riga-Valka van accelerar el desenvolupament de la vila. Al n\xc3\xbamero 10 del carrer Raunas, que parteix des de l'estaci\xc3\xb3 de tren a la part antiga de la ciutat, es troba la Casa de la Societat Letona de l'arquitecte A. Malvess i al n\xc3\xbamero 14 el Tribunal Regional de l'arquitecte P. Mengelis._NEWLINE_La batalla de C\xc4\x93sis al juny de 1919 quan les forces estonianes i letones combatien contra les alemanyes va ser una de les batalles decisives a la guerra de la Independ\xc3\xa8ncia de Let\xc3\xb2nia._NEWLINE_C\xc4\x93sis ha adquirit fama per la seva aigua termal, a m\xc3\xa9s a m\xc3\xa9s per un mercat d'alta gamma de cases d'estiueig i balnearis als voltants del Gauja. \xc2\xabC\xc4\xabrul\xc4\xab\xc5\xa1i\xc2\xbb a prop de la Cova  Sv\xc4\x93tavots, \xc3\xa9s el m\xc3\xa9s destacable d'ells, amb una font que es creu que t\xc3\xa9 poders curatius."